****

**REPUBLIKA HRVATSKA**

**Krapinsko-zagorska županija**

**Općina Hum na Sutli**

**Općinski načelnik**

KLASA: 400-01/24-01/37

URBROJ: 2140-14-01-24-1

Hum na Sutli, 16. prosinca 2024.

Temelju članka 18. Zakona o Proračunu («Narodne novine» br. 144/21) i članka 30. Statuta Općine Hum na Sutli (“Službeni glasnik Krapinsko-zagorske županije” br. 9/21), općinsko vijeće Općine Hum na Sutli na sjednici održanoj 16. prosinca 2024. godine donijelo je

**O D L U K U**

**o izvršenju Proračuna općine Hum na Sutli**

**za razdoblje od 01. siječnja do 31. prosinca 2025. godine**

**Članak 1.**

Ovom Odlukom uređuje se način izvršavanja Proračuna općine Hum na Sutli za razdoblje od 01. siječnja do 31. prosinca 2025. godine (u daljnjem tekstu: Proračun), upravljanje prihodima i primicima te rashodima i izdacima Proračuna, opseg zaduživanja i jamstava, upravljanje dugom, financijskom i nefinancijskom imovinom, prava i obveze korisnika proračunskih sredstava, ovlasti Općinskog načelnika, te druga pitanja u svezi s izvršavanjem Proračuna.

**Članak 2.**

Proračun se odnosi na fiskalnu godinu i izvršava za godinu za koju je donesen u skladu sa načelima obračunske jedinice, univerzalnosti, specifikacije, dobrog financijskog upravljanja i transparentnosti.

**Članak 3.**

Proračun se sastoji od Općeg i Posebnog dijela.

Opći dio proračuna čini Račun prihoda i rashoda i Račun financiranja.

Račun prihoda i rashoda sastoji se od prihoda od poreza, pomoći, prihoda od imovine, prihoda od pristojbi i naknada, ostalih prihoda i prihoda od prodaje nefinancijske imovine. Prihodima se financiraju rashodi utvrđeni za financiranje javnih potreba na razini Općine na temelju zakonskih i drugih propisa.

U Računu financiranja iskazuju se primici od financijske imovine i zaduživanja te izdaci za financijsku imovinu i otplatu kredita i zajmova.

Posebni dio Proračuna sastoji se od plana rashoda i izdataka iskazanih po vrstama, raspoređenih u programe koji se sastoje od aktivnosti i projekata Općine Hum na Sutli i proračunskih korisnika.

**Članak 4.**

Proračun općine izrađuje Odbor za financije i proračun na temelju zakonskih i drugih propisa.

Općinski načelnik obvezan je podnijeti prijedlog Proračuna općinskom vijeću do 15. studenog tekuće godine.

Općinsko vijeće obvezno je donijeti Proračun sukladno članka 42. Zakona o proračunu („Narodne novine“ br. 144/21) odnosno u roku koji omogućuje primjenu proračuna s 01. siječnjem godine za koju se donosi proračun.

Odgovorna osoba jedinice lokalne i područne (regionalne) samouprave i proračunskog i izvanproračunskog korisnika odgovorna je za zakonito i pravilno planiranje i izvršavanje proračuna, odnosno financijskog plana.

**Članak 5.**

Općinski načelnik i Općinsko vijeće odgovorni su za potpuno i pravodobno prikupljanje prihoda na račun Proračuna u skladu s odgovarajućim zakonskim i provedbenim propisima.

Samo naplaćeni prihodi u kalendarskoj godini priznaju se kao prihodi Proračuna za 2025. godinu.

Rashodi za koje je nastala obveza u 2025. godini rashodi su Proračuna za 2025. godinu, neovisno o plaćanju.

O namjeni viška prihoda i pokriću manjka iz prethodne godine odlučuje Općinsko vijeće pri donošenju Godišnjeg izvještaja o izvršenju Proračuna za 2025. godinu.

Općinski načelnik može na prijedlog Povjerenstva za otpis dugovanja u cijelosti ili djelomično otpisati dug Općine ako bi troškovi postupka naplate potraživanja bili u nerazmjeru s visinom potraživanja odnosno zbog drugog opravdanog razloga, sukladno propisima.

**Članak 6.**

Svi prijedlozi o povećanju ili smanjenju prihoda i rashoda rješavaju se izmjenama i dopunama Proračuna, to jest njegovim uravnoteženjem, po postupku za donošenje Proračuna.

Izmjene namjena sredstava planiranih u posebnom dijelu Proračuna vrši općinski načelnik, u okviru planiranih prihoda i rashoda.

**Članak 7.**

Preuzimanje investicijskih obveza te postupak kod nabave roba i usluga, te ustupanje radova provodit će se u skladu sa Zakonom o javnoj nabavi (Narodne novine“ broj 120/16 i 114/22).

**Članak 8.**

Općina Hum na Sutli može se kratkoročno zadužiti za premošćivanje jaza nastalog zbog različite dinamike priljeva sredstava i dospijeća obveza, najduže na rok od 12 mjeseci, bez mogućnosti daljnjeg reprogramiranja ili zatvaranja postojećih obveza po kratkoročnim kreditima i li zajmovima uzimanjem novih kratkoročnih kredita i zajmova.

Općinski načelnik ovlašten je za postupanje uz kratkoročno zaduživanje uz uvjete iz stavka 1. ovog članka.

Općina Hum na Sutli može se dugoročno zadužiti samo za investiciju koje se financira iz proračuna, a koju potvrdi predstavničko tijelo uz prethodnu suglasnost Vlade.

Ugovor o dugoročnom kreditu sklapa općinski načelnik na osnovi donesenog proračuna, uz prethodno mišljenje Ministra financija i suglasnost Vlade.

Ukupna godišnja obveza po osnovi zaduženja može iznositi najviše 20% ostvarenih prihoda u godini koja prethodi godini u kojoj se zadužuje, umanjenih za iznose domaćih i inozemnih pomoći i donacija, za prihode iz posebnih ugovora i po posebnim propisima, te za iznose domaćeg i inozemnog zajma . U iznos ukupne godišnje obveze uključen je iznos prosječnog godišnjeg anuiteta po kreditima i zajmovima, obveze na osnovi izdanih vrijednosnih papira i izdanih jamstava i suglasnosti koje se uključuju u opseg zaduživanja iz prethodnih godina, te nepodmirene dospjele obveze iz prethodnih godina.

Otplate glavnica i kamata od zaduživanja i danih jamstava mogu se izvršavati u iznosima iznad planiranih. Sredstva osigurana u Proračunu za otplate ugovorenog kredita s pripadajućim kamatama, namijenjenog za izgradnju ili obnovu kapitalnih objekata, imaju u izvršavanju Proračuna prednost pred svim ostalim izdacima.

Dugoročno zaduženje (Projekt: prateći objekti Nogometno igralište Lastine) Općine Hum na Sutli ukupno iznosi 5302.891,24 €, a ukupno očekivan iznos otplate po osnovi dugoročnog zaduženja na kraju 2025. godine iznosit će 203.508,21 €.

Tekuće otplate glavnice općinskog duga prema bankama iskazane u Računu financiranja imaju prednost u izvršavanju Proračuna, pred ostalim izdacima.

**Članak 9.**

Nositelj izvršen vlasti obvezan je otvoriti račun za sva plaćanja glede Proračuna i ovlašten je na osnovi Odluke općinskog vijeća ulaziti u financijske odnose radi zaduživanja i pozajmljivanja.

**Članak 10.**

Plaćanje predujma moguće je iznimno, na temelju odluke Općinskog načelnika.

**Članak 11.**

Proračunski korisnici ne mogu se zaduživati niti zaključivati ugovore iznad iznosa planiranih sredstava koja se odnose na jedno tromjesečje, bez posebnog pismenog odobrenja izvršitelja Proračuna.

**Članak 12.**

Određuje se izuzeće proračunskih korisnika od obveze uplate u proračun prihoda i primitaka koji su određeni člankom 52. stavkom 7. Zakona o proračunu („Narodne novine“ broj 144/21).

Nositelji i korisnici Proračunskih sredstava obvezni su koristiti sredstva Proračuna samo za namjene koje su raspoređene u njegovom posebnom dijelu po načelu zakonitosti, svrsishodnosti i štedljivosti prema tromjesečnim i mjesečnim planovima rashoda, te mjesečno i tromjesečno podnositi izvješće o utrošenim sredstvima.

**Članak 13.**

Korisnici Proračunskih sredstava ne mogu u 2025. godini povećati broj zaposlenih djelatnika bez suglasnosti općinskog vijeća.

Prava i obveze iz rada i po osnovi rada službenika utvrđivati će se u skladu s odlukama općinskog vijeća i općinskog načelnika, zakonskim i općim aktima.

Korisnici Proračunskih sredstava mogu isplaćivati sredstva za ostala materijalna prava zaposlenih na osnovi zakonskih propisa i okviru sredstava odobrenih Proračunom.

**Članak 14.**

Korisnicima Proračunskih sredstava ravnomjerno će se u toku godine doznačavati odobrena sredstva u skladu s dinamikom punjenja Proračuna na temelju njihovog pismenog zahtjeva s obrazloženjem i uz odobrenje nositelja izvršen vlasti.

**Članak 15.**

Općinski načelnik, nositelj izvršne vlasti, odgovoran je za izvršenje Proračuna i za provedbu propisa koji se odnosi na izvršenje Proračuna.

**Članak 16.**

Stvarna naplata prihoda nije ograničena procjenom u Proračunu.

Prihodi koji se ostvare iz pomoći, donacija, po posebnim propisima i iz drugih izvora, namjenski su prihodi Proračuna.

Uplaćene, a manje planirane pomoći, donacije, prihodi za posebne namjene i namjenski primici od zaduživanja mogu se izvršavati iznad iznosa utvrđenih u proračunu, a do iznosa uplaćenih sredstava.

Neplanirani, a uplaćeni namjenski prihodi i primici mogu se koristiti prema naknadno utvrđenim aktivnostima ili projektima uz prethodnu suglasnost Općinskog načelnika.

Namjenski prihodi koji ne budu iskorišteni u tekućoj proračunskoj godini prenose se u narednu proračunsku godinu i koriste se za iste namjene za koje su bili utvrđeni planom za tekuću proračunsku godinu.

Sredstva prikupljena komunalnom naknadom, mogu se upotrijebiti i u svrhu održavanja objekata predškolskog, školskog, zdravstvenog i socijalnog sadržaja, za financiranje vatrogastva, financiranje građenja i održavanje javnih građevina sportske i kulturne namjene i poboljšanje energetske učinkovitosti zgrada u vlasništvu Općine.

**Članak 17.**

Hitni i nepredvidivi rashodi koji se pojave tijekom Proračunske godine podmiruju se iz Proračunske zalihe utvrđene godišnjim Proračunom.

Utvrđena visina Proračunske zalihe u 2025. godini iznosi 3.500,00 €.

Korištenje proračunske zalihe iz stavka 1. i 2. ovog članka odobrava nositelj izvršne vlasti do iznosa utvrđenog godišnjim Proračunom.

Općinski načelnik obvezan je jednom u tri mjeseca izvijestiti općinsko vijeće o korištenju Proračunske zalihe stavka 1. i 2. ovog članka.

**Članak 18.**

Općinski načelnik obvezan je podnijeti općinskom vijeću na donošenje polugodišnji izvještaj o izvršenju proračuna do 15. rujna tekuće proračunske godine.

Općinski načelnik obvezan je podnijeti općinskom vijeću na donošenje godišnji izvještaj o izvršenju proračuna do 01. lipnja tekuće godine za prethodnu godinu.

**Članak 19.**

U okviru proračunske stavke Proračuna preraspodjela sredstava dopuštena je između pojedinih stavaka rashoda ako to odobri općinski načelnik.

Preraspodjela prema odredbi iz stavka 1. ovog članka ne može biti veća od 5% sredstava utvrđenih na stavci koja se umanjuje.

**Članak 20.**

Godišnji Proračun izvršava se do 31. prosinca fiskalne godine.

Financijske obveze koje ne budu podmirene do 31. prosinca tekuće godine podmiruju se iz namjenskih sredstava Proračuna slijedeće fiskalne godine.

Samo naplaćeni prihodi u fiskalnoj godini jesu prihodi te godine.

**Članak 21.**

Ova Odluka objavljuje se u «Službenom glasniku Krapinsko-zagorske županije», a primjenjuje se od 01. siječnja 2025.godine.

**PREDSJEDNIK OPĆINSKOG VIJEĆA**

**Mario Antonić**

**DOSTAVITI:**

1. SLUŽBENI GLASNIK KRAPINSKO-ZAGORSKE ŽUPANIJE, Magistratska 1, KRAPINA, 49000